title: Bocaf zvak (suterot)
text: Lanrielon Moriarty int lakir aze va Holmes dene lipok ke Baker vawila wir. Sin belcon prilad isen Moriarty walzer da Holmes va intafa joya vol di funer. Bantan vewar voxaze konakviele bak vielcek zo ruzader. Bam drager da Watson fu dositar, divvawatason va tavesik. Selaropik naler azen sin arti koyarapa koe Meiringen wida ke Swiza tigid. Holmes do ware Watson, poke mayesisa Reichenbach stoya gozad. Voxen Watson ko wida zo rozar kiren jotafa englikya akoleper ise va selaropik gabuon djuwir. Batdume in ko wida dimlanir lize kosmar da su zo ortar kiren mek tigis englik banlize re akoler.